text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Bátastevnan í Vestmanna byrjar við eitt brak
24.05.2013
Í kvøld kl. 19.00 verður stórt barna- og ungdómstiltak í tjaldinum á kei-økinum, við luttøku av klovninum BuBu og Kular rótum. Kl. 21.00 byrjar konsert við Countrystjørnuni Evy Tausen og Vestmenningunum Finnur Koba og Martin Joensen
Nú er klárt at koma til Vestmanna á Bátastevnu, og eru teir fyrstu gestirnir longu komnir. Í gjárkvøldi vóru heilt nógvir húsvognar komnir, og teir fyrstu bátarnir lógu við brúgvarnar.
Nógv verður gjørt burturúr, og í ár verða øll tiltøkini í stóra tjaldinum, ið er sett upp á kei-økinum. Byrja verður í kvøld við einum rimmar barnatiltaki, har undirhald verður til bæði stór og smá børn. Aftaná verður konsert við Countrystjørnuni Evy Tausen, ið nýliga bleiv kosin til ársins countrynavn í Írlandi, aftaná koma Vestmenningarnir báðir Martin Joensen og Finnur Koba, ið eru kendir, í hvør sínari tíð og fyri hvør sín stíl.
Leygardagin siglir allur bátaflotin av Fútakletti kl. 14.30 inn á Vestmanna, har suppa o.a. gott verður at fáa í tjaldinum. Skipað verður fyri mini-tivoli o.ø. tiltøkum fyri børnum. Bjargingarroynd við bátum og tyrlu verður á vágni. Eisini verður langteinakappróður, har kappast verður millum allar bátastøddir í einum róðri.
Leygarkvøldið verður tann stóri bátastevnudansurin við Countrybólkurin úr Klaksvík og Kim Hansen Band, við Kim, Jens Marna, James og Paula spæla til dans.
Hvonn-tjaldið verður opið báðar dagarnar, har teir vælumtóktu bátastevnubúffarnar o.a. verður at fáa.
Lagt er upp til sera góðar karmar fyri eini rimmar Bátastevnu í Vestmanna í vikuskiftinum. Neyvari kunning um skránna, er at síggja á vif.fo
Við Bátastevnu kvøðu
Bátastevnan 2013
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
5. februar 2018Nr. 10
Kunngerð um broyting í kunngerð um at leggja kærmyndugleikan eftir ymsum løgtingslógum til Vinnukærunevndina
(Broyting í sambandi við flutt málsøki)
§ 1
Í kunngerð nr. 79 frá 28. august 2008 um at leggja kærumyndugleikan eftir ymsum løgtingslógum til Vinnukærunevndina, sum broytt við kunngerð nr. 5 frá 23. januar 2012 og kunngerð nr. 71 frá 4. juni 2013, verða gjørdar hesar broytingar:
1. Inngangurin verður orðaður soleiðis:
”Við heimild í § 7 a í løgtingslóg nr. 51 frá 25. juli 1972 um landsvegir, sum broytt við § 16 í løgtingslóg nr. 18 frá 8. mai 2008, § 64 m, stk. 2 í løgtingslógarkunngerð nr. 14 frá 2. mars 1988 um ferðslu, sum broytt við § 17 í løgtingslóg nr. 18 frá 8. mai 2008, § 32 í løgtingslóg nr. 40 frá 23. apríl 1999 um djóralæknavirksemi v.m, sum broytt við § 14 í løgtingslóg nr. 18 frá 8. mai 2008, § 46, stk. 1 í løgtingslóg nr. 16 frá 23. februar 2001 um djórasjúkur, sum broytt við § 13 í løgtingslóg nr. 18 frá 8. mai 2008, § 20 a í løgtingslóg nr. 135 frá 18. oktober 2001 um postvirksemi, sum broytt við § 9 í løgtingslóg nr. 18 frá 8. mai 2008, § 3, stk. 1 í løgtingslóg nr. 58 frá 22. apríl 2003 um innflutning og hald av vandamiklum djórum o.ø., sum broytt við § 15 í løgtingslóg nr. 18 frá 8. mai 2008, § 18 í løgtingslóg nr. 59 frá 7. juni 2007 um framleiðslu, flutning og veiting av ravmagni (Elveitingarlógin), sum broytt við § 10 í løgtingslóg nr. 18 frá 8. mai 2008, § 2, stk. 3 í løgtingslóg nr. 103 frá 20. november 2007 um ognartøku og avhendan til flogferðsluendamál og § 24 í løgtingslóg nr. 83 frá 25. mai 2009 um aling av fiski v.m., verður ásett:”
2. § 2 verður orðað soleiðis:
“§ 2. Avgerðir, tiknar eftir løgtingslóg um framleiðslu, flutning og veiting av ravmagni ella eftir reglum, settar sbrt. løgtingslógini, kunnu kærast til Vinnukærunevndina.
Stk. 2. Avgerðir, tiknar eftir § 16 í løgtingslógini og avgerðir, tiknar eftir reglum, settar sbrt. § 16 í løgtingslógini, kunnu ikki kærast til Vinnukærunevndina.”
§ 2
Henda kunngerð kemur í gildi dagin eftir, at hon er kunngjørd.
Uttanríkis- og vinnumálaráðið, 5. februar 2018
Poul Michelsen (sign.)
landsstýrismaður
/ Herálvur Joensen (sign.)

robotstxt: allowed

filter: keep


text:
Her hava tit nakrar myndir frá svimjikappingin í Klaksvík. Hetta er ein aldursbólkameistarastevna og higartil hevur tað gingið væl hjá Ægir.
Seinastu dagurin er ídag og byrjar kappingin nú kl.09.00. Kappingarnar í morgun eru hesar:
27. 50m frí gentur
28. 50m frí dreingir
29. 200m rygg gentur*
30. 200m rygg dreingir*
31. 200m bringa gentur*
32. 200m bringa dreingir*
* Bólkur 3, 4, juniorar og seniorar
News.fo hevur verið og tikið nakrar myndir av svimjukappingin, her eru nakrar av teimum, klikk her: “Aldursbólkameistarastevna 2018 í Klaksvík”
SáH


text:
Føroysk foreldur í Danmark fáa nú størri rættindi
- Vit hava bíðað eftir hesum í skjótt hálvt fjóðra ár, so tað er avgjørt ein sigur, at tað nú loksins sær út til at fara at bera á mál, sigur Sjúrður Skaale nú danska stjórnin mælir til at betra munandi um møguleikar hjá føroyingum í Danmark at fáa ískoyti til at ansa egnum børnum.
Danska dagtilbudsloven gevur rætt til eitt ískoyti til teirra, ið vilja ansa egnum børnum. Fyri føroyingar og grønlendingar er hetta tó millum annað treytað av, at teir hava verið í Danmark í sjey av seinastu átta árunum.
Uppihald í øðrum parti av Ríkinum – also í Føroyum ella Grønlandi – telur sum er ikki við í uppgerðini av teimum sjey árunum. Samstundis er uppihaldskravið als ikki galdandi fyri EU-borgarar og EBS-borgarar, um hesir borgarar eftir EU-rættinum hava krav uppá ískoytið.
- Hetta hava vit í Javnaðarflokkinum lagt nógva orku í at fáa broytt. Sjálvandi fyrst og fremst fyri at betra um møguleikarnar hjá føroyingum í Danmark, sigur Sjúrður Skaale, fólkatingslimur.
- Men eisini tí, at verandi støða er tann heilt margháttliga, at Danmark við hesi skipan gevur borgarum uttan fyri Ríkisfelagsskapin betri rættindi enn borgarum innanfyri felagsskapin hava. Tað kann ikki vera annað enn skaðiligt fyri Ríkisfelagsskapin. Eftir tógvið stríð sær nú loksins út til, at danska stjórnin fer at broyta hetta, sigur Sjúrður Skaale.
Sjúrður Skaale hevur fleiri ferð spurt eftir einari loysn. Fyrstu ferð í december 2014, har ráðharrin lovaði at hyggja uppá málið. Síðani aftur í november 2015, har ráðharrin lovaði at koma við einari loysn. Og aftur fyrst í hesum mánaðinum, har núverandi danski ráðharrin á økinum, Mai Mercado, vísti til eina politiska ætlan á ansingarøkinum, sum fór at koma í næstum.
Í gjár legði ráðharrin so fram ætlanina fram. Og í henni stendur at lesa, at stjórnin vil beina hesa forðingar av vegnum.
"Mælt verður til, at familjur, sum innanfyri 7 av seinastu 8 árunum hava hildið til í Føroyum og í Grønlandi, hava somu møguleikar sum familjur, sum hava hildið til í Danmark í mun til at fáa ískoyti [til at ansa egnum børnum], tá ið familjan býr í Danmark", skrivar stjórnin í uppskotinum.
- Málið er ikki endaliga avgreitt enn. Stjórnin er ein minnilutastjórn og tí skulu samráðingar sjálvandi vera um innihaldið í ætlanini. Men eg bæði vænti og vóni, at javnsetingin av føroyingum verður við í uppskotinum, sum verður borið í tingið, sigur Sjúrður Skaale, sum tí eisini ætlar sær at fylgja málinum frameftir.


text:
- Tíðindi, mentan og ítróttur
Brexit nærkast bretum
Tá byrjar tilgongdin hjá bretum at fara úr ES. Tey boðini hevur forsetin í ES, Donald Tusk, fyrrapartin fingið frá bretska ES-sendiharranum. Tað var í fjørsummar at ein meiriluti av bretska fólkinum atkvøddi fyri at Bretland skal fara úr ES.
Úrslitið av atkvøðugreiðsluni var óvæntað, og táverandi bretski forsætisráðharrin valdi at leggja frá sær, tí hann hevði heitt á fólkið um at atkvøða fyri at Bretland varð verandi í ES.
Theresa May, sum tók við sum forsætisráðharri í fjørheyst, boðaði alt fyri eitt frá, at hon fór undir samráðingar við ES um framtíðina.
Eftir at hon hevur sett grein 50 í Lissabon-sáttmálanum í verk, hava partarnir tvey ár til at samráðast um eina loysn, og hvussu framtíðar viðurskiftini verða ímillum Bretland og restina av ES.


text:
Ledlux er eitt føroyskt felag, sum bjóðar týskt sertifiserað LED-ljós, frá Philips!
Vit hava LED royndir gjøgnum 10 ár.
Høvuðs-orsøkinar til at leggja um til LED eru millum annað:
- El-rokningin til ljós er einans uml. 1/3 í mun til vanlig rør.
- Livitíðin á ljóskelduni er munandi longri.
- Tú fært eitt betri ljós.
Alt hetta kann Ledlux bjóða tær. Vit hava royndirnar, vit hava vøruna, og vit hava prísin.
Hetta ger, at ein slík íløga, í flestu førum, er afturgoldin innan stutta tíð. Í nógvum førum innanfyri nakrar mánaðir.
Okkara vørur hava allar góðkenningar ið krevjast av Sikkerhedsstyrelsen. Ynskja tit hetta útgreinað, er bara at siga til.
Tað eru nógvir aðrir fyrimunir við LED-ljósum frá Ledlux.
Vit eru altíð tilreiðar at taka eitt óbindandi prát ella gera útrokningar uppá sparing, afturgjaldstíð o.a.


text:
- Tíðindi, mentan og ítróttur
Kambur sleppur ikki at landa
Kambur roynir í løtuni undir Íslandi. Skipið kom í morgun inn á Hafnafjørðin, tí tekniskir trupulleikar vóru við eini kumpass umborð.
Kambur hevur okkurt um 50 tons í lastini, og skiparin ætlaði at nýta hetta høvið til at landa fiskin har og senda hann heim við bingju til Føroya.
Ein leistur, sum Kambur hevur brúkt síðstu árini, tí íslandskvotan hjá skipinum er nakað størri enn til ein túr, men ov lítil til tveir íslandstúrar.
Fiskurin skal landast í Føroyum
Reiðaríið hjá línuskipinum Kambi hevur fyrrapartin verið í samband við føroyskar myndugleikar fyri at fáa undantaksloyvi at landa tey 50 tonsini í Íslandi og flyta fiskin heim til Føroya í bingjum.
Men svarið er noktandi - tað er í stríð við nýggju fiskivinnulógina, sum sigur, at fiskurin skal landast í Føroyum.
- Manglandi forstálsli fyri fiskiskapi
Tá línuskipini fiskaðu á Flemish Kap fingu tey loyvi at landa fiskin í Bay Roberts og flyta fiskin heim til Føroya í bingjum. Men tað ber ikki til, tá línuskipini fiska undir Íslandi.
Mortan Mortensen, skipari á Kambi ásannar, at sjálvandi eiga reiðaríið og hann sum skipari at seta seg inn í nýggju fiskivinnulógina og kenna tær treytir, hann sambært nýggju fiskivinnulógini skal virka undir.
- Men treytirnar eru fullkomuliga við síðuna av og vísa manglandi forstáilsi fyri fiskiskapi, heldur hann.
Sí eisini


text:
Hevur tú hugskot til hvussu íverksetarar kunnu gagnnýta Talgildu Føroyar og hvussu teir kunnu geva verkætlanini flog? Melda teg til verkstovuna, sum Íverksetarahúsið og Talgildu Føroyar skipa fyri hóskvøldið 1. mars kl. 19 – 21.30 í Albert Hall
Verkætlanin Talgildu Føroyar hevur til uppgávu at menna og seta í verk eitt talgilt undirstøðukervi fyri Føroyar. Hetta undirstøðukervið er samansett av fýra súlum, Heldin, Samleikin, Tænastuportalurin og Grundardátur. Tað ber longu til at samskifta trygt millum skipanir umvegis ”Heldina” og hinar súlurnar verða verksettar so lýðandi næstu 4 árini.
Súlurnar eru grundarlagið undir einum nýmótans talgildum undirstøðukervi, sum er ætlað til at nýggjar og nýskapandi loysnir kunnu knýta seg í. Loysnir sum tit sum íverksetarar kanska longu kunnu ímynda tykkum, taka stig til, ella menna sjálvi. Spennandi og hentar loysnir til føroyska samfelagið, sum kunnu skapa nýggj vitanarstørv og sum kunnu gerast framtíðar útflutningsvøra.
Á tiltakinum, ið er skipað sum ein verkstova, fara starvsfólkini í Talgildu Føroyum at greiða frá teimum ymisku tættunum í verkætlanini, svara spurningum og kjakast saman við tykkum um hugskot og viðkomandi evni. Greitt verður frá hvussu vinnan kann ávirka verkætlanina og komið verður inn á teir hentleikar og møguleikar sum vinnan kann gagnnýta til at menna loysnir og tænastur.
Skrá fyri verkstovuna
Kl. 19.00 Íverksetarahúsið bjóðar vælkomin
Verkstovan, Formur og karmar: Dánjal Pauli Haraldsen, ráðgevi, verkstovuleiðsla
Kl. 19.10 ”Fimm stuttar” við steðgi til spurningar og hugskot
millum hvørja framløgu
- Talgildu Føroyar, heildarmynd: Nicolai Balle, Verkætlanarstjóri
- Heldin: Janus Læarsson, KT-arkitektur
- Talgildi Samleikin: Rolf Herup Olsen, projektleiðari
- Tænastuportalurin: Lilly Dam Hanssen, projektleiðari
- Jóanis Erik Køtlum: Grunddata, projektleiðari
Vit orða spurningar og hugskot í felag millum hvørja framløgu
Kl. 20.00 Steðgur – kaffi
Kl. 20.30 Spurningar verða svaraðir og hugskot viðgjørd í plenum
Kl. 21.30 Vit enda – aftaná er møgulig at netverka og hugna sær.
Okkurt lætt verður bjóðað afturvið.
Tiltakið er ókeypis og verður hósdagin 1. mars frá kl 19:00 til 21:30 í Albert Hall, Kvíggjartún 1, Argir. Neyðugt er at boða frá luttøku. Send teldupost á iverksetan@iverksetan.fo.
Øll eru vælkomin


text:
Aðalfundur 2018
15. Mar 2018
Aðalfundur felagsins verður í neystinum 31. mars kl 15.00Skrá sambart lógum felagsinsNevndin ...
les meir
Mortan á Geil farin.
11. Aug 2017
Í dag fingu vit tey tungu boð, at Mortan á Geil er farin.Mortan var Argjamaður og hevði ein sera góðan tokka til Argja Róðrarfelag....
les meir
Norðoyastevnan 2017 AR
28. Mai 2017
Argjabáturin gull/Drekin Reyði silvur/Blikur gentur bronsu og Árnfirðingur bronsu 😊 ...
les meir
Norðoyastevnan 2017
22. Mai 2017
Innbjóðing til Norðoyastevnu 2017 Hervið bjóða vit til kappróður á Norðoyastevnu 2017.FM-róðurin er Norðoyastevnuaftan, leygardagin, 27. mai 2017, kl 15.00 stundisliga, og...
les meir
Nýggj nevnd
21. Apr 2017
Eftir aðalfundin hevur nevndin skipa seg :Jakup Joensen formaðurTróndur Sunstein Petersen næstformaðurAnna Katrina Larsen skrivariSverri Tórstún nevndarlimurÓla Hendrik av Fløtum nevndarlimur ...
les meir
Páskatombola
13. Mar 2017
Stórt tombola og lutaseðlakapping í neystinum á Argjum!! Komandi leygardag, 18. mars kl. 15, verður stórt tombola og lutaseðlakapping í neystinum á Argjum. Nógvir...
les meir
Aðalfundur 2017
13. Mar 2017
Aðalfundur felagsins verður í neystinum leygardagin 1.apríl kl.13.00Skrá:*Val av fundarstjóra.*Frágreiðin nevndarinnar fyri farna árið.*Framløga av roknskapi og fýggjarstøðu til góðkenningar.*Val av nevndarlimum og tiltakslimum.*Val...
les meir
Nýggjur Blikur
06. Feb 2017
Nýggjur Blikur í Terji R Jacobsen byggjir verður klárur um ca 14 dagar ...


text:
Vestmanna Ítróttarfelag
VÍF er stovnað 17. mei 1939. Í dag er limatalið umleið 800 limir, aktivir og passivir.
Hondbóltur
Vestmanna hevur altíð verið kallað hondbóltsbygd burturav. Hondbólturin hevur upp gjøgnum tíðirnar altíð verið væl umtóktur.
Fyrsta lið, sum í 1939 var umboðað, vóru kvinnurnar. Í 1942 komu menninir eisini við einum mansliði.
Tey fyrstu árini felagið var virkið, spældu tey inni á Fjarðasandi, og síðan var farið niðan á “Gomluplen”.
Seinni varð spælt á vøllinum oman fyri skúlan. Í nøkur fá ár varð vant og leikt inni á Skála, áðrenn okkara egna ítróttarhøll stóð liðugt bygd og varð tikin í nýtslu í 1986.
Kappróður
Kappróður hevur eisini altíð verið væl umboðaður í Vestmanna. Fyrsta Vestmenningin smíðaði Jógvan í Skálum í 1927. Seinni bygdi hann eisini ta fyrstu Havfrúnna. Maðurin, sum bygdi seinna Vestmenning og Havfrúnna – nú nevnd Fortúna – æt Niclas í Koltri. Hann bygdi stóran part av føroyska kappróðrarflotanum.
Í ár 2000 bygdi Olaf Haldansen nýggja Vestmenning, sum verður brúktur í dag. Hann hevur síðani eisini smíðað 6-mannafarið Fortunu og 5-mannafarið Havfrúnna.


text:
Í 1980’unum høvdu vit í tvey ár eina danska lærarinnu, Karen Skovbjerg, í donskum á Læraraskúlanum. Hon hevði saman við manninum, rithøvundanum Ulrik Gräs, akkurát givið út eina antologi á forlagnum Tiderne Skifter um krígsreportarar, journalistar, sum skrivaðu av hermótinum til heimaavísina. Hon var so upptikin av hesum evni, at hon fekk okkum næmingar at lesa eina røð av bókum um krígsreportarar, millum aðrar A Roumor of War eftir amerikanska Phillip Caputo í danskari týðing, Krigslarm
(1977), og Ögonvittnet eftir svenska Anders Ehnmark, eisini í danskari týðing, Øjenvidnet
(1980). Fyrra bókin er av hermótinum í Vjetnam, seinna av hermótinum í Kongo fyrst í 60’unum. Henda seinna søgan er í stuttum um ein útsendan svenskan journalist, sum hvønn dag skal skriva av hermótinum. Tað ger hann eisini. Men hann er
ikki á hermótinum. Í staðin hugsar hann í barrini á Hotel Independence um rækjuborð heima í Stockholm og um meiningsdannandi maktelituna harheima. Kom í tankar um hesa bók, nú so nógv hava reportasjur og sterkar meiningar um bønarløtuna á Vaglinum í gjar - uttan at hava verið har. At verða sjálvbestaltað eygnavitni, uttan at hava verið har. Nokkso tankavekjandi at verða mintur á svensku bókina, sum Modtryk gav út fyri 35 árum síðani. Á netinum síggi eg, at Eygnavitnið fæst í ólisnari útgávu fyri 50 krónur.


text:
Áki Bertholdsen 14.05.2018 (17:17)
Vit droymdu ikki um at vit skuldu uppliva hetta
– Hetta er ein stórur heiður fyri okkum báðar. Tað segði 92 ára gamli Danjal av Rana úr Trongisvági, tá ið hann, og javnaldurin, Allon Næs úr Nesi í Hvalba, nú seinnapartin í dag, tóku fyrsta flagið oman av í sambandi við at nýggjur Hvalbiartunnil skal gerast.
Í dag varð fyrsti spakin settur í til arbeiðsvegin, sum skal leggjast inn ígjøgnum dalin í Hvalba, inn til sjálvan tunnilsmunnan, har eisini arbeiðsplássið skal riggast til. Tað arbeiðið skal vera liðigt í ár, so at tað verður klárt at fara undir at bora sjálvan tunnilin beint eftir ársskiftið.
Danjal av Rana mintist aftur á gamlar dagar, tá ið hvalbingar máttu upp um Káragjógv, tá ið teir skuldu til Hvalbiar. Hann heldur, at nú á døgum undrast folk helst á, at hetta var Káragjógv var høvuðs samferðsluæðrin ímilllum Hvalba og Tvøroyri í fleiri ættarlið undan okkum.
Teir báðir, sum fingu heiðurin at loysa fyrsta flagið, vóru ikki sørt kenslubornir.
– Vit droymdu ikki um, at vit skuldu uppliva hesa løtuna, segði Danjal av Rana. Men hann heldur kortini, at nýggi tunnilin verður ein stórur fyrimunur fyri vinnulívið og fyri folk, sum heild, eins og tann gamli tunnilin eisini hevur verið tað. Sjálvur koyrdi Danjal av Rana eisini við at gera núverandi tunnil, tá ið hann koyrdi gravkúgv í tunlinum.
Danjal av Rana og Allon Næs hava kenst og fyri 72 árum síðani vóru teir saman við Westward Ho, stóðu teir lið um lið við lúnningina til fiskiskap undir Íslandi.
Heilt nógv folk varð komið saman inni í dalinum, tá ið sjøtul varð settur á arbeiðið. Og aftan á vórðu øll boðin í Roynhøllina, har ein drekkamunnur var at fáa.
Niðan fyri eru fleiri myndir frá hátíðarhaldinum sum var, tá ið sjøtul varð settur á arbeiðið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Betri veðurtænastu á DMI
Frammanundan hevur bert verið møguligt at sæð 400 pláss.
Á heimasíðuni ber eisini til at finna júst tað plássið, sum ein er staddur á, og tað kann gerast við fartelefonini.
Og so ber til at fara inn á heimasíðuna allar 24 tímarnar í samdøgrinum og fáa nýggjastu veðurtíðindini.
Danir nýta heimasíðuna hjá DMI nógv, og ein kanning vísir, at í fjør vóru fólk á heimasíðuni 540 milliónir ferðir.
Og sum sagt, so ber eisini til at síggja greiðari veður fyri Føroya á nýggju heimasíðuni hjá DMI, sum eitur: www.beta.dmi.dk.
Sí eisini


text:
Sig frá - Um alt landið
Sig frá – um alt landið!
Komandi vikurnar verður skipað fyri tiltøkum kring landið, har greitt verður frá arbeiðinum við heildarætlanini um harðskap í parløgum og nærsambondum.
Øll í Føroyum skulu hava møguleika at kunna seg um ætlanina, sum snýr seg um harðskap í breiðastu merking.
Síðani arbeiðið at seta í verk heildarætlanina byrjaði seinasta vár, hava ymisk tiltøk verið. Fleiri fakbólkar hava fingið kunning um arbeiðið, eins og ymiskt tilfar er framleitt. Alt hetta til tess at varpa ljós á harðskap.
Greiði boðskapurin er, at harðskapur á ongan hátt verður góðtikin í okkara samfelagi.
Komandi árið skal arbeiðast við at seta í verk viðgerðartilboð til børn. Hetta verður gjørt saman við arbeiðinum at fyrireika Barnahús. Eisini viðgerðartilboð til teirra, sum fremja harðskap, skal setast í verk.
Hesar komandi sjey vikurnar verða tiltøk kring landið, har almenningurin fær høvi at kunna seg um arbeiðið.
Fyrilestrahaldarar frá Gigni, Barnaverndarstovuni, Kvinnuhúsinum, SSP og Amnesty International fara at greiða frá sínum arbeiði og frá harðskapi í breiðari merking. Eisini fer sálarfrøðingur at greiða frá, hví og hvussu harðskapur eru skaðiligur, eins og løgfrøðingur fer at greiða frá fráboðanar- og tagnarskylduni.
Fyrilestrarnir eru almennir og ókeypis og viðkomandi fyri fakfólk eins og almenningin sum heild.
Sig frá!
Arbeiðið at seta í verk átøkini í heildarætlanini, byrjaði í summar og í ár verður millum annað arbeitt við at fyrireika viðgerðartilboð til børn, sum hava verið fyri harðskapi ella verið vitni til harðskap umframt viðgerðartilboð til teirra, sum fremja harðskap.
Upplýsandi átøk hava eisini verið á skránni í heyst og halda fram restina av árinum.
Heildarætlanin hevur fingið nýggjan samleika og snið
Boðskapurin er, at harðskapur á ongan hátt verður góðtikin í okkara samfelagi. Uttan mun til, um talan er um likamligan, sálarligan ella kynsligan harðskap vilja vit siga frá, at hann verður ikki góðtikin.
Tað er ein sannroynd, at tey, sum eru fyri harðskapi í parløgum og nærsambondum eru einsamøll. Eingin sigur sína hugsan, eingin spyr um bláa eygað – eingin sigur frá!
Tí er neyðugt og týdningarmikið at seta sjóneykuna á henda ósjónliga trupulleikan. Og fyrsta stigið er at bróta tøgnina – at siga frá!
Annika Olsen, landsstýriskvinna í almannamálum ásannar, at týdningarmesta fyribyrgingin móti harðskapi er opinleiki og kunnleiki. Hon heldur, at størsta fyribyrgingin er, at vit tosa um evnið:
- So sig frá! sigur landsstýriskvinnan, sum fegnast um, at verulig gongd er komin á hetta arbeiðið.
http://www.amr.fo/get.file?ID=10096


text:
4-stjørnu ráðstevnuhotel
Góðu og fjølbroyttu hølisviðurskiftini gera okkara 4-stjørnu ráðstevnuhotel væl egnað at hýsa m.a. veitslum, fundum, legum, móttøkum, skeiðs- og starvsfólkadøgum.
Vælútgjørt við allari nýmótans tøkniligari útgerð, gevur Hotel Skálavík tær og tínum starvsfeløgum góðar rammur til skeiðsvirksemi og fundir. Um tú er limur í einari minni nevnd ella í einum størri leiðslutoymi, so letur alt seg gera á glæsiliga hotellinum í hugnaligu bygdini Skálavík.
Øll rúm hava neyðugu tekniska útgerð, so sum ljóðanlegg, teldu, projektor og atgongd til ókeypis tráðleyst internet. Náttúran og havútsýnið kring Hotel Skálavík bergtekur tey flestu, og skapar íblástur til kreativar sálir. Á stóru grønu fløtuni hava vit tríggjar grillsmáttur, har hugnin verður ræðfestur høgt. Vit seta saman veitslu- og fundarpakkar eftir tykkara tørvi, bæði við og uttan gisting, umframt at okkara kokkur skipar matgerðina eftir ynski.
Bílegg á tlf. 345900 gerandisdagar millum kl. 08:00 og 15:00, ella skriva á booking@hotelskalavik.fo.
Sosial samvera og fakligur íblástur


text:
Orð: Horatius Bonar
Lag: M.K.W.
Týtt: Victor Danielsen
1. Prísaður Gud, vár Gud!
Einborna Son sín gav hann okkum her;
gáva tað fram um allar gávur er;
prísaður Gud, vár Gud!
2. Hvat gevur hann ei tá!
Frítt fyri einki gav hann okkum alt,
gávu, sum eingin søkti, eingin galt;
hvat gevur hann ei tá!
3. Hann spardi ei sín Son!
Tagna má fyri hesum ivi, frykt,
stilt verður hjartað, sálin hvílir trygt;
hann spardi ei sín Son!
4. Hvør skal fordøma nú!
Kristus er deyður, risin og nú er
heima hjá Gudi, vára søk fram ber;
hvør skal fordøma nú!
5. Gud sjálvur rættvísger!
Hvør kann burt taka friðin, sum hann gav,
hvør døma við tí lóg, sum hann tók av!
Gud sjálvur rættvísger!
6. Sigurin okkara!
Guds Sonur fyri okkum gav seg her,
stríðið hann stríddi, sigur vunnin er;
sigurin okkara!


text:
ÍSF hevur sett sær sum mál at koma út til øll økini í landinum at kunna um virksemið hjá ÍSF.
Mikukvøldið 16. mai 2018 kl 19.00 skipar ÍSF tí fyri einum evniskvøldi í ÍSF-húsinum í Havn. Tiltakið er ætlað nevndarlimum og ábyrgdarfólkum í ítróttafeløgunum í Suðurstreymoy og annars øllum, sum hava hug at luttaka. Endamálið við tiltakinum er at kunna feløgini um ÍSF.
Evnini, sum verða viðgjørd, eru m.a.:
- Bygnaðurin í ÍSF
- Tryggingarviðurskiftir
- Doping
- Etisku leiðreglurnar
- Skeiðsvirksemi
- Skattur og MvG
- Rúsdrekka- og rúsevnapolitikkur
- Ítróttaravtalan
- Strandferðslukortini
- o.a.
Tiltakið byrjar klokkan 19 og er í umleið 2 tímar.
ÍSF fer eisini til:
Suðuroyar 23. mai
Sandoyar 30. mai
Higartil í ár hava vit vitjað í:
Klaksvík
Vágunum
Runavík


text:
Eygleið ferðsluna
Týdningarmikið er, at børn duga at hyggja fyri sær, áðrenn tey fara tvørtur um ein veg.
Vel eitt øki við rímiliga nógvari ferðslu og við bilum, ið snara um eitt horn. Finn eitt stað, har tit hava gott yvirlit yvir økið. Set teg niður at húka og tosa við barnið um tað, sum tit síggja í ferðsluni. Kanska eru bæði bilar, súkklur og fólk til gongu.
Greið frá, at tit skulu eygleiða ferðsluna og royna at rokna út , hvat onnur í ferðsluni fara at gera. Barnið skal læra at síggja, nær bilarnir fara beint fram og nær teir snara. Tí skal barnið kenna týdningin av billjósum, bakkiljósum, bilfloytu osfr.
Tí er tað týdningarmikið
Áðrenn børn duga at hyggja fyri sær í ferðsluni, mugu tey vita, hvørjum tey skulu hyggja eftir. Børn skulu tí læra at síggja nógvu umstøðurnar í ferðsluni. Børn hava torført við at greina millum ymsu ljóðini í ferðsluni og hava ilt við at skapa yvirlit í eini støðu. Tí brúka børn langa tíð til at meta um eina støðu.


text:
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum.
Øll stevna fyri 2017/20 fæst við at trýsta her
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum.
Øll stevna fyri 2012/(15)/16 fæst við at trýsta her
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum.
Fiskivinnuroyndir er játtan hjá Fiskimálaráðnum, sum stuðlar gransking og menning innan fiskivinnu.
Fiskivinnuroyndir er ein játtan hjá Fiskimálaráðnum, sum stuðlar gransking og menning í fiskivinnuni. Stevnan er at menna føroyska fiskivinnu, fiskavirking og fisasølu við at fremja royndirog kanningar innan fyri karmar, sum kunnu lýsast við hesum higtøkum.
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Føroyskur tónleikur og siðsøguligt handverk
Nú ber til hjá føroyingum og ferðafólki at fáa innlit í tónleikasøgu føroyinga og síggja, hvussu tónleikur hevur verið og verður smíðaður.
Tann 5. november letur TUTL upp undir konseptinum: Craft International - Economusée. Talan er um handilin á Glade Hjørn, ið frá 5. november fer at vera eitt stað, har tað ber til at síggja og uppliva upprunan til føroyskan tónleik, t.v.s. røturnar og tað sum er sprottið úr hesum rótum.
Føroyskur tónleikur og føroyskt tónleikasmíð er eitt handverk, ið fyri tey flestu fellur sum nakað natúrligt. Vit kenna okkara kvæðamentan, skjaldrini, kingosangin, sálmarnar og fólkatónleikin.
Men veruleikin er, at hesin mentanararvur og tað handverk, ið liggur aftanfyri henda, ikki hevði verið tøkt í dag, vóru tað ikki framsíggin fólk, ið við ídni og huga høvdu savnað, skrivað niður, tikið upp ljóðbond, sungið og spælt henda tónleik, so hann í dag í stóran mun er varðveittur og kann brúkast av unga ættarliðinum.
Felagið TUTL hevur seinastu 35 árini, við Kristian Blak á odda, arbeitt við at savna og geva út føroyskan tónleik. TUTL hevur alla tíðina lagt seg eftir eisini at hjúkla um siðbundna tónleikin. Í dag vita vit, at júst tað siðbundna og søguliga tónleikahandverkið hevur givið ungum tónleikarum íblástur.
Nú hevur TUTL valt at brúka møguleikan, sum liggur í Economusée konseptinum til at kunna um og geva innlit í føroyskan tónleik. Hetta ger tað høgligt og lætt at fáa innlit, eitt nú fyri skúlaungdóm og onnur áhuga, tí alt nú er savnað á einum stað: Framsýning í mynd og teksti, telduskíggjar og oyratelefonir, ið geva møguleika fyri at hugdýpa seg í stílin ella tekniska partin av tónleikinum, umframt tilfar at taka heim. Ávísar tíðir eru eisini konsertir í TUTL, so tónleikurin kann upplivast ”live”.
Tiltakið Economusée – TUTL, er eisini eitt gott ískoyti til ferðavinnuna. Bæði við tiltøkunum inni í TUTL og tiltøkum kring landið.
Tað er Granskingardepilin fyri Samfelagsmenning, ið stendur fyri Craft International og Economusée-tiltakinum í Føroyum. Hetta er ein NPP verkætlan: http://www.northernperiphery.eu. Hetta inniber, at ES fíggjar 50% av tiltakinum. Føroyar hava verið við síðan byrjan, í 2007, og arbeitt verður áhaldandi fyri, at menna fleiri slík tiltøk í Føroyum.
Craft International er yvirskipaða heitið fyri Economusée-netverkið í Norðurevropa. Hetta netverk hevur sum aðalmál at menna siðbundið handverk, og skipa átøk, ið megna at bera handverkskunnleikan víðari, til komandi ættarlið.
Nú TUTL letur upp sum Economusée, er tað næsta tiltakið í Føroyum. Tað fyrsta var Mikkjals Smiðja á Trøllanesi, hon lat upp í mars 2011. Spinnaríið hjá Monu og bátaverkstaðið hjá Jóhann A. Olsen á Tvøroyri standa í skrá. Ætlanin er so, at fleiri koma við sum frá líður.
Economusée smiðjur eru nú í øllum teimum luttakandi londunum: Írlandi, Norra, Svøríki, Íslandi, Grønlandi og Kanada.
Sum dømi kann nevnast Economusée-Kitat, sum lat upp í var. Hetta er eitt verkstað, har grønlendskar konur virka tann grønlendska búnan.
Economusée tiltakið er ætlað at menna vinnu í útjaðaraøkjum og harvið skapa arbeiðspláss og trivnað. Men samstundis er hetta eitt ferðavinnutiltak, eitt tilboð, ið skal geva ferðafólki eina dygdargóða uppliving av lokalum handverki, siðvenju og søgu.


text:
“- Vit vita, at tá ið børn eru fimm ella seks ára gomul, taka tey serstakliga lætt ímóti lærdómi.” er Helena endurtikin fyri at siga á portalinum.
Men hví skulu børnini eitt ár fyrr í skúla? Er tað tann vánaliga PISA-kanningin sum spøkir? Í Finnlandi fara børnini í skúla 7 ára gomul. Hvar liggja tey á Pisalistanum? Nummar 1.
Tað verður ofta ført fram, at øll hini byrja fyrr í skúla enn vit. Øll rundan um okkum byrja ikki fyrr í skúla enn vit. Flyta vit skúlaaldurin eitt ár niður gera vit kanska størri skaða enn gagn.
Børn læra frá tí at tey eru fødd.
Kjakið ber brá av at fólk ikki vita hvat dagstovnar arbeiða við, og fyri at gera tað greitt kann eg vísa til dagstovnalógina, eina lóg, ið Helena D. á Neystabø sjálv var við at gera í ár 2000, sum landstýriskvinna í almannamálum.
“§ 2. Endamálið við námsfrøðiliga arbeiðinum á dagstovninum og dagrøktini er:
-við umsorgan, í tryggum og barnavinarligum umhvørvi, at menna og menta børnini á fullgóðan hátt og í samvinnu við foreldrini at geva børnunum eina kristna og siðalagsliga uppaling,
-at menna barnanna andsfrælsi, tollyndi, javnvirði og fólkaræði,
-at búgva børnini til innlivan, samavgerð, samábyrgd, rættindi og skyldu í einum fólkaræðisligum samfelag,
-at menna tey skapandi evnini hjá børnunum við atliti til at styrkja teirra samleika, sjálvsvirði, sjálvskenslu og evni til at taka sær av egnum viðurskiftum á ein friðarligan og samstarvandi hátt,
-at tryggja børnunum eitt heilsugott og rørsluliga stimbrandi umhvørvi innandura og við uttanumøki, sum hóskar til barnsins aldur og førleika,
-í samstarvi við heimini at styrkja um barnsins fjølbroyttu menning í tøttum samspæli við náttúruna.”
Vit námsfrøðingar eru nú ikki ósamd í at børn læra sera nógv í hesum árinum, líka so væl sum at tey læra eina rúgvu frá tí tey eru fødd. Men alt hetta “kjakið” ber brá av, at fólk ikki vita hvat fyrigongst á dagstovnum og halda at tey ikki læra nakað har. Sjálvandi læra børn eina rúgvu, og tað gera tey sanniliga eisini tá tey eru á dagstovni.
Hví eru røddir so ógvuliga glað fyri tankan at fáa børnini skjótari í fólkaskúlan? Sjálvur havi eg roynt at gjørt mær eitt yvirlit við fyrimunum.
Sum foreldur hevði tað verði deiligt at sloppið undan foreldragjaldinum, fólkaskúlin er ókeypis – dagstovnar skal man gjalda fyri.
Sum samfelag? Ja, enn veit eg ongan fyrimun. So hvørt sum eg havi funnið upplýsingar um evni, komi eg fram á útsagnir sum “Vit kunnu ikki ávísa nakran fyrimun fyri barni, men vit síggja ein hóp av børnum, ið høvdu havt tað betri um tey bíðaðu eitt ár við at fara í skúla”. Millum annað var henda útsøgnin frá einum bólki á Cambridge University, ið skuldi endurskoða ensku skipanina. (Sí http://www.primaryreview.org.uk/).
Føroyaska PISA-úrslitið gerst ikki betur um børnini fara fyrr í skúla, tí tað er ikki har trupulleikin er. Trupulleikin er í skúlunum: Ótíðarhóskandi karmar og undirvísingartilfar er t.d. eitt øki, ið kann betrast nógv. Einasta svarið, ið Mentamálaráðið tykist at hava til hendan trupulleikan er: Kanska tað riggar betur um børnini fáa meira av tí sama.
Er tað ikki tíð uppá, at vit fara at hyggja og loysa trupulleikar annarleiðis enn vit higartil hava gjørt?


text:
Altið onkur inni - eisini um náttina
Tú kanst ringja ella støkka inn á gólvið allar gerandisdagar millum klokkan 10 og 17. Eftir klokkan 17, vikuskiftir og heilidagar er hurðin stongd, tá er neyðugtt at ringja frammanundan. Í Kvinnuhúsinum er altíð onkur inni, til reiðar at taka ímóti - eisini um tú kemur á nátt.
Halt teg ikki aftur, tí onki fer víðari. Starvsfólkið í Kvinnuhúsinum hevur tagnarskyldu. Ongin nýtist at siga navn, bústað ella p-tal. Heldur ikki er neyðugt at rættvísgera, hví støðan er, sum hon er.
Tað ber til at seta teg í samband við Kvinnuhúsið alt samdøgrið á telefon 317200. Eisini ber til at samskifta á t-post addressuni: post@kvinnuhusid.fo
Yrkadagar fæst ráðgeving og vegleiðing frá starvsfólki millum klokkan 10 og 17.
Í skrivstovutíðini gerandisdagar millum klokkan 10 og 17 ber til at bíleggja viðtalutíð hjá sálarfrøðingi. Somuleiðis at boða frá luttøku í samrøðubólki.


text:
TÁ LÓGARBROTINI VERÐA GÓÐKEND
Dan Klein --- 08.09.2017 - 09:45
PERLUR: Vit fara fríggjadagin at viðgera grovt lógarbrot, tá Runavíkar kommuna valdi at skrotta byggisamtyktina fyri F1 økið, sum var lagt út, sum grønt øki, og tískil friðað fyri allari bygging, og gjøgnumkoyrandi ferðslu. Lógarbrotið blástemplað, bæði av Innlendismálaráðnum og av umboðsmanninum.....
Grein í Oyggjatíðindum 1. oktober 2004.
Seinasta fríggjadag vóru vit í Runavíkar Kommunu og kannaðu umstøðurnar við Leitisveg, sum er bundin saman við Runarveg.
Hetta í sær sjálvum er eingin stórhending, men tað er í minsta lagi ein gøla, at kommunan hevur grivið veg í gjøgnum friðað økið, sum onga lógarheimild hevur.
Hetta er beinleiðis í stríð við byggisamtyktina og tær ásetingar, sum eru fyri F1-økið.
Vit síggja longu í Dimmuni fyri 10. februar, at Rodmund Nielsen, borgarstjóri og valevni til býráðsvalið, als ikki vil gera viðmerkingar til hetta mál.
Men hvat ólukkan skal hann eisini siga.
Og mín sann um Dimma ikki eisini hevur úttalilsi frá fulltrúanum í Oljumálaráðnum – nú Innlendismálaráðið, at Rúnavíkar kommuna ikki hevur handlað í tráð við ásetingina í lógini, tá ætlaðu broytingarnar í byggisamtyktini vóru lýstar fyri almenninginum.
Men sambært sama fulltrúa er hetta bara í lagi, tí Runavíkar kommuna plagar kortini ongantíð at kunna sínar borgarar í slíkum málum.
Svuuuppsss. Soleiðis staðfestir evsti myndugleiki, at alt er í lagi, tá kommunalar beistagerðir skulu verjast.
Borgarnir við Leitisveg og Runarveg - einir 60 í tali, har flestu eru smábarnafamiljur, hava gjørt vart við, at hvørki løgtingslóg nr. 13 frá 21. mai 1954 er hildin, og heldur ikki er málið lagt nøktandi fram.
Trupulleikin hjá hesum barnafamiljum er, at økið er og verður nógv trafikerað, bæði av lættari og tungari ferðslu, og vandin fyri, at børn ella vaksin verða yvirkoyrd er bæði sannlíkt og væntandi.
Men í Føroyum er tað jú bara deyðin, sum kann flyta sjúkar avgerðir.
Tað er bara ein býráðslimur í Runavíkar kommunu, sum beinleiðis hevur mótmælt hesi beistagerðini í móti borgarunum við Leitis- og Runarveg. Tað er Hans Tausen Olsen. Trupulleikin er, at hann nú ætlar sær úr politikki.
Tann, sum eigur flestu politisku fingramerkini í hesi beistagerðini er sjálvstýrisflokkurin.
Hetta lógarbrot fór singlandi í gjøgnum Eyðun Elltør, landsstýrismann.
Síðani kom útoyggjafulltrúin uppí leikin. Men har var støðan tann sama.
Nú skal hesin sami útoyggjafulltrúi stilla upp til komandi býráðsval, so tað fer helst at frættast hvurssu nógv hetta mál fer at geva av krossum.
Sami fulltrúi stríddist jú fyri at fáa Fisch-Fair til Havnar, so tað verður nakað at verja hjá hesum manni.
Kári Post, ella rættari, Kári Lost, hevur verið úti og reypa av hvussu nógva ferðslu hesin vegurin kann slúka um dagin, og hevur vart seg við einari norskari kanning.
Ótrúligt. Ikki ein av býráðslimunum hevur samkenslu við teimum nógvu barnafamiljunum.
Og fara vit at hyggja runt í kommununi, so síggja vit, at Runavíkar kommuna hevur brúkt nógvar milliónir uppá veg- og annað, men har hava verið rullugardinur fyri heilan, tí ikki sýnist nógv skil at vera í.
Dýrt betalt arbeiði verður rivið niður, broytingar gjørdar, sum aftur verða broyttar. Sprenurin stendur úr kommunukassanum.
Kommunan borar og spreingir inn í fjøll og hamrar, har borgarar ikki hava ráð, og so verða stykkini lyklaklár seld til vanligan prís - men helst bara til tey ávísu.
Byggisamtyktin er ein býur í Russlandi fyri Runavíkar kommunu.
Vit koyrdu framvið fleiri húsum, sum beinleiðis høvdu bygt út á veg hóast frástøða er kravd í byggisamtyktini.
Har er stutt sagt onki sum helst fantilsi í nøkrum.
Tað er tíðiligt, at ávísir persónar hava rætt til gravkúgv gjøgnum lógir og reglugerðir, tá so borgarar koma við dokumenteraðum og sakligum kritikki, so verða teir ikki hoyrdir.
Tað er skelkandi, at tey í Innlendismálaráðnum staðfesta at kommunan hevur ikki hildið seg til lógina, men allíkavæl gevur kommununi rætt til at halda borgarnar fyri tað turra gjøldur.
Tað er uppaftur meira groteskt, at umboðsmaðurin als onga viðmerking hevur til hetta, men tá vit so síggja hvør hevur viðgjørt hetta mál í Oljumálaráðnum, so skilja vit kanska betur støðuna hjá umboðsmanninum. Hann og Tommy Petersen vóru jú hjartavinir í rættarskipanini, har fekk Tommy Petersen sømdir sum skríggja upp móti himmalinum.
Slíkt skal eisini sleppa at halda fram - líka mikið hvar maðurin er rekst í umsitingini.
Vit fara seinni at viðgera hetta mál nærri. Tað hevur jú áhuga at fáa greitt, hví kommunan ikki heldur seg til upprunaligu ætlanina, at leggja ferðsluna omanfyri Leitis- og Runarveg.
- Her spøkja Toftamenn, sum eiga hagan, og her liggur orsøkin til beistagerðina hjá Runavíkar komunu.


text:
Týtt: Victor Danielsen
1. Eg eri ein gestur, men glaður eg ferðist
mót málinum fram, um enn leiðin er trong;
um ofta av tornunum fóturin særist,
og gráturin mangan vil køva mín song,
so tó, tá ið heimið eg minnist,
hvør friður í hjartanum er!
Eg veit, at mær bíðar ein krúna,
sum prýða meg skal einaferð.
2. Og um eg skal vanvirdur her niðri ganga,
um heimurin vísir, hann kennir meg ei,
hvat ger so tó tað, tá ið Jesus meg kennir
og fylgir mær fram hesa torføru leið!
Tann vinurin hjarta mítt eigur;
við honum eg líða vil nú;
hann fyri meg ofraði lívið,
og tár míni telur hann jú.
3. Sum rósu í Saron og lilju í dali,
í tornum í heiminum Jesus meg sær;
um mangan í trongd hann tó aldri meg gloymir,
í neyðini trúgvur sum aldri hann var.
Tann friðin hann gav mínum hjarta,
sum heimurin onga tíð gav,
og fyri hans rødd eins og forðum
má tagna hitt brúsandi hav.
4. So syngi eg tá bæði úti og heima
ein song um mín vin og um heimlandið ljóst
og frítt fari fram gjøgnum tíðirnar tungar
við gleði og hvíld, sum hann gav í mítt bróst,
til portrini har uppi opnast,
og staðurin glitrar mær mót;
og Jesus mær trúfastur fylgir
og styðjar og varðar mín fót.


text:
Skal tað verða plast, træ, træ/alu-komposit, aluminium ella mahogny vindeygu?
Litað? Fleiri litir? 25, 42 ella 50 mm sprossar? Avrundaðar ella beinar kantar á postum?
Hvítar, gulkromat ella silvur knarvar? Hvørjar møguleikar havi eg?
Kom og vitja okkara framsýning.
Storm Vindeygað hevur sum aðalmál at hava nøgd viðskiftafólk. Hetta royna vit at gera, við at áhaldandi betra okkum á øllum økjum.
Storm-vindeygað Sp/f er fyritøka við royndum í sølu og tænastu í 15 ár.
Vit hava starvsfólk, sum ár hava gjørt vindeygu til føroyska marknaðin í 40.
Vit samantvinna okkara royndir og altjóðagerð til fulnar, tí kunnu vit bjóða tær besta prísin og bestu vindeyguni á marknaðinum.


text:
Hvør skúli hevur fingið tillutaðan sín skeiðsdag, og lærarar velja sjálvir, hvørjar verkstovur teir tekna seg til.
Allir skúlar fáa eitt tekningarskjal sendandi. Leiðsla skúlans fyllir skjalið út,
ið verður sent Námi aftur til skeid@skulin.fo í seinasta lagi 21. oktober kl. 12.
Samtíðin setur støðugt strangari krøv á talgilda pallinum. Mangan verður sagt, at børnini eru framkomnari brúkarar enn tey vaksnu, sum so ella so eru um tey í gerandislívinum. Eg má siga fyri mín part, at eg als ikki eru samdur. Gaman í duga børnini væl, men tað er í rættiliga stóran mun avmarkað til leik og samskifti.
Tá talan er um fakligar avbjóðingar, menning og at nýta mongu skíggjarnar sum verulig arbeiðsamboð, skortar við førleikunum millum børnini og tey ungu í skúlaverkinum. Tí er neyðugt at styrkja førleikarnar hjá lærarum, so at mongu skíggjarnir kunnu gerast hent amboð heldur enn órógvandi leikur í skúlahøpi.
Tí hava vit í Námi sett hesa verkætlan í verk. “Skúlin í netsamfelagnum” er ætlað sum ein lopfjøl til tín. Nám kann ikki lyfta teg inn á talgilda pallin. Nám kann ikki geva tær allar teir førleikar, tær tørvar fyri at kunnavirka í netsamfelagnum. Tað kann telduvørðurin á tykkara skúla heldur ikki. Men um tú fært tær renningarlop, so kunnu vit kanska verða lopfjølin, ið lyftir teg síðstu sentimetrarnar upp um bukkin. Hinumegin er tín egni skúli. So er spurningurin, um hann er eitt hart gólv ella ein bleyt madrassa.
Vit gleða okkum í øllum førum.
Síggjast til tiltakið “Skúlin í netsamfelagnum” í Norðurlandahúsinum í viku 44.
Vegna okkum í Námi
Regin
í Eysturstovu, Vesturstovu og á steingólvinum í forhøllini:


text:
André Olsen 15.05.2018 (20:30)
Hugin vann Fantasy kappingina
Sunnudagin endaði kappingarárið í Premier League, har Manchester City í ár streyk avstað við gull heiðursmerkjunum. Í samband við Premier League kappingarárið, hevur Miðlahúsið skipa fyri kapping í spælinum, Premier League Fantasy, sum somuleiðis eisini endaði sunnudagin.
Har gjørdist greitt at Hugin Bentsson Albinus av Tvøroyri var tann drúgvasti av øllum. Hugin Bentsson Albinus fekk samanlagt 2331 stig og endaði sostatt greitt á odda, meðan Bjarni Enghamar endaði sum nummar tvey og Atli Jacobsen endaði sum nummar trý. Bjarni Enghamar fekk 2310 stig og Atli Jacobsen fekk 2295 stig.
Samanlagt 397 føroyskir Fantasy spælarar kappaðust í kappingini hjá Miðlahúsinum. Seinni í kvøld hava vit samrøðu við Hugin Bentsson Albinus á in.fo. Fyri at vinna kappingina, vinnur Hugin Bentsson Albinus eitt gávukort frá Bowlinghøllini á Hálsi.
Topp 10 í kappingini hjá in.fo - ítrótti:
1. Dr. Moe Lester við Hugin Albinus - 2331 stig
2. Bjarni við Bjarna Enghamar - 2310 stig
3. RTT við Atla Jacobsen - 2295 stig
4. Børsterne við Sigurd Lund - 2292 stig
5. Náttaravnarnir við Dánjal av Rana - 2274 stig
6. Eggnbacon við Róa Ellingsgaard - 2271 stig
7. Stamman við Jákup Ósá - 2269 stig
8. Heil Hasselhoff við Niels Strøm Rødgaard - 2266 stig
9. KitKat Chunky við Tórur Fløtt - 2253 stig
10. krissyDembelé við Kristoffur Sørensen - 2253 stig
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Val í Evropa og pengapolitikkur á skrá
- 22 Dec 2016
- - LÍV
Marknaðarinnlit - Desember 2016
Val í Evropa og pengapolitikkur á skrá
Komandi forsetin í USA hevur boðað frá fíggjarpolitiskum inntrivum, ið hava fingið heitið Trumponomics. Júst Trumponomics fer at ávirka, um amerikanski miðbankin (Fed) fer at tálma fíggjarpolitiskt í 2017, eins og boðað var frá 14. desember, ella ikki. Umframt, at hetta fer at seta dám á fíggjarmarknaðirnar í 2017, verður eisini val í týðandi evropiskum londum. Úrslitið av valunum kann avgera framtíðina hjá ES. Órógv kann tí stundum væntast, og nógvu tíðandi hendingarnar bera boð um, at spennandi fíggjarár er í væntu.
Partabrøvini høvdu ein hampuligan mánaða
Tað hevur ikki skortað við tíðindum, ið hava ávirkað fíggjarmarknaðirnar, seinastu tíðina. Av somu orsøk, er eisini munur á, hvussu ymisku íløguflokkarnir stóðu seg í november. Eftir ein heldur truplan oktober, stóðu partabrøvini seg aftur væl í november við einum vinningi á 1,58%. Hetta merkir, at tað aftur er samlaður vinningur á partabrøvunum síðani ársbyrjan. Hesin er á 0,49%. Bæði donsku og ”onnur” lánsbrøv høvdu hinvegin hall í november. Hallið var á ávikavist 0,41% og 0,56% og stavar frá rentuhækkingini, ið er komin í kjalarvørrinum av, at Trump vann forsetavalið í USA. Síðani ársbyrjan hava hesir báðir íløguflokkar tó enn góðan vinning á ávikavist 3,30% og 5,94%. Samlað hevur íløgan við hægra váðanum nú vinning á 2,71%, hóast hall var á 0,17% í novembur, og íløgan við lægra váðanum hevur vinning á 2,23%. Hendan varligara íløgan hevði vinning á 0,32% í novembur.
Nýggja orðið í 2017 verður Trumponomics
Sum greitt er frá áður, ætlar komandi amerikanski forsetin, Donald Trump, at reka sera stimbrandi fíggjarpolitikk. Orðasnillingar hava júst doypt komandi fíggjarpolitikk Trumps fyri Trumponomics og júst væntaða Trumponomics er orsøkin til, at longu renturnar eru hækkaðar lutfalsliga nógv seinasta mánaðin. Eisini miðbankarnir báðumegin Atlantshavið, ECB í Evropa og Fed í USA, hava havt týðandi fundir seinastu dagarnar. ECB hevur avgjørt at leingja teirra uppkeyp av lánsbrøvum til desember 2017 og at breiðka um, hvørji lánsbrøv kunnu keypast. Sera avgerandi er eisini metingin hjá ECB um, at vandin fyri negativari inflatión er av og at inflatiónsútlitini eru betraði, hava týdning. Hendan metingin er stimbrandi fyri hækkandi lánsbrævarentum í Evropa, tí ov lág inflatión hevur verið ein tann størsti trupulleikin í Evropa og verið tað, ið ECB hevur barst ímóti. Sera avgerandi rentufundur var eisini í USA 13. og 14. desember. Júst sum væntað hækkaði Fed leiðandi rentu teirra við 0,25% til talstrekkið 0,50%-0,75%, so hetta var eitt sokallað non-event. Sera áhugavert var tó, at metingar Feds um talið av rentuhækkingum í 2017 varð økt úr tveimum í tríggjar og tey fara væntandi eisini at hækka rentuna javnt og samt, til hon nærkast 3%. Ábendingarnar um ein meira tálmandi rentupolitikk enn áður mett, fekk renturnar at hækka.
USA rentur ávirka Evropa
2016 er farið at halla og dúgligani verður gitt, hvat fer at seta dám á 2017. Mest týðandi hendingin verður helst, at USA fær nýggjan forseta. Fed hevur eisini boðað frá rentuhækkingum, men júst hvussu hesar fara at verða framdar, er púra tengt at Trumponomics. Stimbrar Trump búskapin í meira lagi, kann Fed hækka rentuna á leið sum væntað ella meira, men møguligt er eisini at Fed her at hækka færri ferðir enn væntað. Hvussu hesin leikur fer fram, fer at hava ávirkan á virðisbrøvini í 2017, so lítið talar fyri, at óvissa ikki fer at seta dám á partar av árinum. Sambært ECB, er inflatiónsmyndin í Evropa betrað, men eftir øllum at døma, fer ECB neyvan at hækka leiðandi rentuna í Evropa fyrr enn í 2019. Hóast hetta, kann hækkandi rentustig í USA trýsta rentustigið í Evropa upp, í ávísan mun. Í 2017 verða vit klókari viðvíkjandi Brexit, um hetta yvirhøvur gerst veruleiki, og val verður í týðandi evropisku londunum Týsklandi, Italia, Fraklandi og Hollandi. Hóast Týsklandi stendur sum ein klettur í Evropa, so er møguligt, at úrslit av valunum í hinum londunum fer at seta spurnartekin við ES og evrusamstarvið. Hetta kann skapa órógv á fríggjarmarknaðunum.
Orðasnillingar hava júst doypt komandi fíggjarpolitikk Trumps fyri Trumponomics og júst væntaða Trumponomics er orsøkin til, at longu renturnar eru hækkaðar lutfalsliga nógv seinasta mánaðin.


text:
Svangaskarð 10
Fo-650 Toftir
Tel. +298 565008
Teldupostur: peturhans@nes.fo
Nes komuna leigar Ítróttarhúsið á Svangaskarði út til mentanarlig og vinnulig tiltøk av øllum handa slag.
Húsið kann leigast út til veitslur, bæði størri og smærri, skeiðvirksemi, fyrilestrar, fundir, bingo v.m.
Umstøðurnar í húsinum og kring húsið er góðar, m.a við góðum parkerings- og atkomuviðurskiftum.
Borð og stólar og skaffiútgerð er til gott 200 fólk. Eisini er uppvørpa og ljóðútgerð til taks.
Bólkar hava møguleika fyri at leiga ítróttarøki við atgongd til húsið (sí bólkaprísir niðanfyri).
Á síðuni her til vinstru, sæst ein kalendari, sum sigur frá nær húsið er útleiga. Teir dagar tá dagfestingin er skrivað við reyðum, er húsið útleiga.
Tey sum hava áhuga í at leiga húsið ella hava aðrar fyrispurningar kunnu venda sær til umsjónarmannin, Petur Hans Hansen, tlf. 565008.
Kostnaður fyri útleigan:
Veitslur, skeiðvirksemi og fyrilestrar:
Fleiri enn 50 fólk kr. 5.000,00
Minni enn 50 fólk kr. 2.500,00
Bólkar at nýta hús og øki:
Grundgjald minni enn 50 fólk kr. 500,00
Grundgjald meiri enn 50 fólk kr. 1.000,00
Gjald pr. Luttakarar kr. 50,00
Annað:
Fundarvirksemi kr. 2.500,00
Skeið kr. 2.500,00
Fyrilestrar kr. 2.500,00
Bingo kr. 1.000,00
PS. Vasking er íroknað
Innbúgv, steintoy og bestikk verður ikki útleigað


text:
Skúlar
Í Kunoyar Kommunu eru tveir skúlar, annar í Haraldssundi og hin í Kunoy. Báðir skúlarnir hava skúlagongd fyri næmingum frá 1. flokki til og við 7. flokk.
Kommunan rindar kostnaðin av skúlagongd við aðrar skúlar fyri næmingar í kommununi, ið ganga í framhaldsdeild (frá og við 8. flokk til og við 10. flokk). Harafturat verður goldið fyri næmingar í kommununi, ið ganga í skúlum uttan fyri kommununa frá og við 5. flokki.
Trivnaðarætlan fyri Skúlan í Kunoy
Trivnaðarætlan Virðisgrundarlagið byggir á fýra súlur: tryggleika, virðing , samstarv og
fakligan førleika.
Tryggleiki
av tí at:
· bæði børn og vaksin virka best í tryggum og jaligum umhvørvi
· tað er týdningarmikið at tora at ganga nýggjar leiðir, menna síni evni og tora at stíga fram
· tað er neyðugt til tess at nema sær lærdóm og mennast sosialt
Virðing
av tí at:
· øll eru ymisk og hava ymiskan tørv
· tað er neyðugt at læra børn at hava virðing fyri felags virðum og sjónarmiðum
· øll mugu virða skapanarverkið og tað skapta
Samstarv
av tí at:
· tað er týdningarmikið at hava álit á og at gera brúk av tí, hvør einstakur eru góður til
· at samstarv er neyðugt í øllum arbeiði í skúla, í flokki og í øðrum bólkum, vit eru partur av
· í dag er neyðugt at vísa tolsemi og kunna virka í ymsum høpi, bæði fakliga og socialt eins
væl og í altjóða høpi
Fakligur førleiki
av tí at:
· dugnalig fólk eru týdningarmikil í dagsins samfelag
· øll børn hava rætt til og brúk fyri fakligum krøvum, hóskandi til teirra evni og áhuga
· fakligur førleiki skapar gleði og økir sjálsvirðið
Lærari og álitisfólk skúlans :
· eru sjónlig vaksin
· virða øll eins
· kunna alsamt um skúlans virksemi
· síggja foreldur sum tilfeingi skúlans
· fremja gott læruumhvørvi fyri hin einstaka
· fremja gott og friðarligt umhvørvi til tess at tryggja arbeiðsfrið
· hava góðar arbeiðsvanar
· vísa virðing og krevja at verða vird
· eru góðar fyrimyndir
· vísa tolsemi
Foreldur og verjar:
· syrgja fyri at barnið er úthvílt, hevur etið morgunmat og hevur matpakka við í skúla
· stuðla barninum at gera heimaarbeiðið
· taka ábygrd av tí, ið barnið ger
· samstarva við skúlan um reglugerðir, so barnið skilur, at vit draga eina línu
· virkin samstarva við skúlan
· eru góðar fyrimyndir
· vísa barninum, skúlanum og ábyrgdarfólki virðing og krevja at verða vird
· fylgja við, at barnið trívist og boða beinanvegin frá, um illgruni er um mistrivna
Næmingurin:
· møtir væl fyrireikaður og stundisliga
· vísir ymiskleika virðing
· er opin fyri øðrum og vísir ongum burtur
· er virkin í flokkinum og skúlanum sum heild
· er blíðligur og fólkaligur
· vandar sær um málið
· virkin samstarva við skúlan
· eru góðar fyrimyndir
· skúlanum og ábyrgdarfólki virðing og krevja at verða vird
av tí at : lærarin er einalærari, hevur Skúlastýrið tikið upp samstarv við
Førleikastovuna á Skúlatrøð.
Hvat er happing?
· At happa ella plága er kropsligur ella sálarligur ágangur, vendur móti einum offri, framdur av einstaklingi ella bólki
· Happing er tá ein, ella fleiri saman, ferð eftir ferð áhaldandi gera seg inn á ein, sum ikki so væl kann forsvara seg. Tað vil siga, at partarnir eru ikki á jøvnum føti
· Tó kann okkurt, sum rakar einstakan næming eina ferð, bera brá av happing
· Beinleiðis happing er sjónligt álop á onkran, harðskapur, eitt skump, eitt slag, hóttan, háan,
orð søgd ella send (sms og chat) o.s.fr
· Óbeinleiðis happing er, tá onkur verður settur uttanfyri vinarbólk ella felagsskap, upplivir
gerðir uttan orð t.v.s. herming og ljótt kropsmál, við vilja ikki verður sæddur, o.s.fr
Hvat eyðkennir ein happara?
· kropsliga sterkari enn hini
· góður til spæl og annað
· trongd til at ráða, kúga, hevja seg við makt og hóttan, vil fáa sín vilja
· reypar av síni “styrki”
· er ofta treiskur og frekur, eisini móti vaksnum
· tosar seg lættliga úr trupulleikum
· vísír lítla samkenslu
· heldur nógv um seg sjálvan, er óræddur og vísur í síni søk (lýgur ofta)
· ofta ein miðalgóður næmingur
· møtir væl upp
Hvat eyðkennir tann happaða? Tann varni:
· kropsliga veikari og minni enn hini
· bangin fyri at fáa prus, ella koma til skaða
· klossutur í ítrótti og leiki,
· varin, følin, fer lætt at gráta
· bangin, ótryggur, ólukkuligur
· lágt sjálsvirði og lítið sjálvsálit
· svarar ikki aftur, tá hann er fyri ágangi – er lætt offur
· bæði fakliga væl fyri og ikki
Tann uppfarandi:
· illsligur, svarar aftur tá hann verður álopin, men uttan úrslit
· ófriðarligur, rastleysur, hevur ilt við at hugsavna seg, er vanliga trupul
· órógvar, eru ofta klossutur og óbúgvin
· kann hava ótolandi óvanar
· verður ofta illa dámdur av børnum og vaksnum
· kann sjálvur happa veikari næmingar
· bæði fakliga væl fyri og ikki
Hvørji tekin vísir eitt barn, sum er happað ella plágað?
· kemur heim við klæðum ella bókum, sum eru illa farin
· kemur heim við merki ella prusi, veit ikki at siga, hvaðan tey stava
· fer sjáldan ella ongantíð til hús við floksfeløgum ella javnaldrum
· er sjáldan saman við javnaldrum ella øðrum børnum
· er sjáldan við til tiltøk saman við øðrum børnum
· tykist bangin fyri at fara í skúla ella vil ikki í skúla
· hevur ofta høvuðpínu, ilt í búkinum og/ella ringan matarlyst - einahelst á morgni
· velur umvegir í og úr skúla
· hevur marruna og svevur illa
· tykist ólukkligt og hugtungt
· skiftandi huglag – skiftir frá øði til ovurgleði
· stjelur ella meykar um eyka pening
Vit góðtaka ikki happing !
Fyribyrging er besta loysnin !
Til tess at skapa trivnað í skúlanum og fríkorterunum, so er lærarin altið við og luttekur á jøvnum føti í spæli og kappingum í fríkorterunum.
Í stuttum er endamálið at fáa børn at vera úti og virkin í fríkorterunum, skapa betri trivnað og forða fyri happing
Er lærarin við, so er lættari at eygleiða hvønn einstakan næming.
Tryggleiki og virðing í fríkorterunum skapar trivna og samanhald.
Trivnaður er ein felags uppgáva og tað er møguligt, tá talan er Eina lærarskipan.
Dagføring av Trivnaðarætlan fyri Kunoyar Skúla 2016.
Trivnaðarætlan fyri Haraldssunds skúla 2016
Fororð
Í okkara nútímans samfelag er neyðugt, at vísa umsorgan og fyrilit. Fyri at menna eitt gott og trygt umhvørvi fyri næmingar, starvsfólk og foreldur, er neyðugt at seta sær klár mál, hvat vit vænta av hvørjum øðrum. Soleiðis skapa vit eitt gott umhvørvi, har sum vit trívast og happing mistrívist! Tá vit í hesi ætlan nýta orðið næmingur, er talan um næmingin bæði í frálæru, fríkorteri og frítímum. Snøgt sagt alla skúlatíðina.
Úr fólkaskúlalógini grein 1: Stk. 3. Fólkaskúlin skal í sátt og
samvinnu við foreldrini hjálpa til at geva næmingunum eina kristna og
siðalagsliga uppaling. Hann skal við støði í heimligari mentan menna kunnleika
næminganna um føroyska mentan og hjálpa teimum at fata aðrar mentanir og
samspæl manna við náttúruna. Hann skal búgva næmingarnar til innlivan,
samavgerð, samábyrgd, rættindi og skyldur í einum fólkaræðisligum samfelag.
Undirvísing og gerandislív skúlans eiga at vera grundað á andsfrælsi, tollyndi,
javnvirði og fólkaræði.
Í skúlanum knýta vit vinabond, men vinabond kunnu eins væl verða slitin, um
arging, happing, og illstøður eru gerandiskostur ella ikki verða tikin upp og
steðga við tað sama. Her á skúlanum verður arbeitt miðvíst fyri góðum trivaði
fyri allar partar. Henda ætlan skal verða ein hjálp til tess at tryggja
trivnaði í dagliga arbeiðinum og fyribyrgja mistrivnaði. Skal hetta eydnast, er
neyðugt, at allar góðar kreftir samvirka. Trivnaður heima hevur eins stóran
týdning og trivnaður í skúlanum og samfelagnum sum heild. Saman eru vit sterk!
Tá ið ein trivanðarætlan verður gjørd, er tað av alstórum týdningi, at allir partar kenna seg at eiga lut í henni. Hon skal greitt vísa, hvat væntað verður av næmingum, lærarum, foreldrum og starvsfólki. Skulu vit skapa trivna og forða happing, er neyðugt við greiðum mørkum og felags hugburði.
Lærarar og starvsfólk:
· eru sjónlig vaksin
· virða øll eins
· kunna alsamt um skúlans virksemi
· síggja foreldur sum tilfeingi skúlans
· fremja gott læruumhvørvi fyri hin einstaka
· fremja gott og friðarligt umhvørvi, till tess at tryggja arbeiðsfrið
· hava góðar arbeiðsvanar
· vísa virðing og krevja at verða vird
· eru góðar fyrimyndir
· vísa tolsemi
· áhaldandi menna sítt fakliga støði
Foreldur og verjar:
· syrgja fyri at barnið er úthvílt og møtir rættstundis. At barnið hevur etið morgunmat, hevur matpakka og øll skúlaamboðini við í skúla
· stuðla barninum at gera heimaarbeiðið og í hesum sambandi dagliga vitja heimasíðu skúlans
· taka ábygrd av tí, ið barnið ger
· samstarva við skúlan um reglugerðir, so barnið skilur, at vit draga eina línu
· virkin samstarva við skúlan
· eru góðar fyrimyndir
· vísa barninum, skúlanum og ábyrgdarfólki virðing, og krevja at verða vird
· fylgja við, at barnið trívist og boða beinanvegin frá, um illgruni er um mistrivna
Næmingurin:
· møtir væl fyrireikaður og stundisliga
· vísir ymiskleika virðing
· Fer væl við skúlans ognum
· Sigur einum vaksnum frá um hann misstrívist ella sær misstrivna millum skúlafelagar
· er opin fyri øðrum og vísir ongum burtur
· er virkin í flokkinum og skúlanum sum heild
· er blíðligur og fólkaligur
· vandar sær um málið
fer ikki úr skúlanum áðrenn hann hevur frí ella tá tað er avtalað við lærara
· Virðir lærarar og floksfelagar
Virðisgrundarlagið
Virðisgrundarlagið byggir á fimm súlur: fakligan førleika, tryggleika, samstarv, virðing og Hugburður/fimi
Fakligur førleiki av tí at: • fakligur førleiki gevur nógvar týðandi møguleikar í dagsins samfelag • øll børn hava rætt til og brúk fyri fakligum krøvum, hóskandi til teirra evni og áhuga • fakligur førleiki skapar gleði og økir sjálsvirðið
Tryggleiki av tí at: • bæði børn og vaksin virka best í tryggum og jaligum umhvørvi • tað er týdningarmikið at tora at ganga nýggjar leiðir, menna síni evni og tora at stíga fram • tað er neyðugt til tess at nema sær lærdóm og mennast sosialt
Samstarv av tí at: • tað er týdningarmikið at hava álit á og at gera brúk av tí, hvør einstakur eru góður til • at samstarv er neyðugt í øllum arbeiði í skúla, í flokki og í øðrum bólkum, vit eru partur av • í dag er neyðugt at vísa tolsemi og kunna virka í ymsum høpi, bæði fakliga og socialt eins væl og í altjóða høpi
Virðing av tí at: • øll eru ymisk og hava ymiskan tørv • tað er neyðugt at læra børn at hava virðing fyri felags virðum og sjónarmiðum • øll mugu virða skapanarverkið og tað skapta
Hugburður/fimi Hugburður og fimi koma ikki av sær sjálvum. Vit mugu lata næmingarnar uppliva: • viðburð og kenslu av at eydnast • ávirkan • ábyrgd • at fáa rós og at rósa
Til tess er neyðugt at læra: • at handfara rós og rís • at venja evnini til empati
Fyribyrgjandi tiltøk Fyri at skapa góðan trivna í skúlanum, er neyðugt at fyribyrgja mistrivnaði. Vit mugu hava fastar manngongdir, tá vit renna okkum í trupulleikar sum arging, happing, útihýsan og tá talan er um harðskap. Umráðandi er at hava eyguni við sær. Happing fer oftast fram, tá ongin vaksin ansar tí. Tann happaði torir heldur ikki altíð at siga frá. Tí er neyðugt, at tey vaksnu geva sær fær um tey støð, har ósæddur ber til at happa. Børnini mugu venjast at fylgja við og siga frá, tá tey eru varug við at onkur verður argaður, happaður ella illa viðfarin. Foreldur og starvsfólk skúlans mugu fylgja við og gera sítt til, at happing og annar ágangur verður steðgaður. Onki barn er eins, og kenslurnar koma fram á ymiskan hátt. Foreldrini kenna barnið best, og tí er tað ein avgjørd fortreyt, at samskiftið millum heim og skúla er gott, so at vit saman kunnu virka fyri, at skúlin er eitt gott stað hjá øllum at vera.
Trivnaðartiltøk
• reglur fyri flokkin
• virða og fara væl um tilfar skúlans, bøkur, amboð, tól o.a
• skipa fyri felags upplivingum: máltíð, túrum, evnisdøgum. o.s.fr
• innrætta høli skúlans, so tey verða hugnalig og skapa ró
• styrkja samanhaldið við ymiskum virksemi
• øll hava rætt til at verða sædd
• trivnaðarkanningar millum børn, lærarar og foreldur
• greiðar reglur fyri samskifti
• næmingasamrøður
• kjak um trivna
Onnur trivnaðartiltøk
• blanda aldursbólkar
• ítøkiliga at rósa ella samtala um góðar eginleikar og góð avrik
• hava næmingar við í avgerðum
• viðurkenning
• lata næmingar stíga fram/framføra
“Virðing fyri øllum”
Átak at steðga tí óhepna – og vánaliga atburði, summir næmingar sýna.
Tað snýr seg serliga um: • at tosa ljótt og niðrandi við aðrar næmingar og/ella starvsfólk • at fara illa við innbúgvi ella skaða bygning • at vera hóttandi • at hava harðliga atferð • at hava aðra niðrandi atferð so sum at útihýsa næmingum og at goyma klæðir • at tilvita órógva frálæruna • at fara úr skúlanum uttan avtala er gjørd um hetta
Um omanfyri nevndur atburður kemur fyri, verður niðan fyri standandi átak sett í verk.
Átak : Eitt bræv verður skrivað til næmingar og foreldur, sum leiðslan handar flokkunum, samstundis sum hon greiðir frá málinum, orsøk og avleiðing. Hetta átak er í 4 stigum, sum síggjast niðanfyri.
1.stig: Allir næmingar fáa hetta skriv. Reglur, og tað vit vænta av næmingunum, verður hongt upp á sjónligum stað í flokkinum, og flokslærarin tosar javnan við flokkin um atferð.
2. stig:Vísir næmingur omanfyri nevnda atburð, verður ringt heim. Hjálpir hetta ikki, verður farið til
3. stig:Næmingurin verður vístur til leiðslu skúlans, ið tekur støðu til málið. Um barnið verður sent til hús fáa foreldrini um telefon at vita, hví so er. Eru foreldrini ikki at hitta, fær næmingurin forprentað skriv, har tað stutt verður sagt frá, hví næmingurin er sendur heim. Næmingurin fær boð um at verða heima, til fundur hevur verið millum lærarar, foreldur, leiðslu og møguliga onnur.Gongur næmingur í 1. - 2. flokki verða foreldur ella avvarðandi at koma eftir næminginum á skúlanum.
4. stig:Fundurin verður hildin í skúlanum, og tað, sum hent er, verður nágreiniliga lýst. Foreldur og næmingur mugu klárt siga frá, at ein bati má til, og saman finna partarnir fram til, hvussu sleppast kann undan, at slíkt hendir aftur. Avtalan verður undirskrivað av øllum pørtum.
Vit góðtaka ikki happing !
Fyribyrging er besta loysnin !
Tryggleiki og virðing í skúlanum skapar trivna og samanhald.
Vegna Haraldssnds skúla 2016
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Hevur tú trupulleikar við kvf.fo?
Hevur tú trupulleikar við heimasíðuni hjá Kringvarpinum, kanst tú royna at fylgja vegleiðingini niðanfyri, soleiðis at forritini á teldu tíni verða dagførd.
Windows
Dagfør Windows stýriskipanina við at fylgja slóðini her.
Tak niður nýggjasta Adobe Flash spælaran við at fylgja slóðini her.
Apple
Dagfør Apple stýriskipanina við at fylgja slóðini her.
Tak niður Google Chrome-kagan her.
Kringvarp Føroya tekur onga ábyrgd av uttanhýsis tilfari og forritum ella nýtsluna av hesum.


text:
Soundgarden endaðu konsertina í gjárkvøldi við 'Slaves & Bulldozers' (upprunaliga av plátuni Badmotorfinger frá 1991). Tá teir spældu sangin live plagdi Chris Cornell stundum at ad-libba brot úr gamla blues/gospel sanginum 'In My Time of Dying' (sí 6:00 í upptøkuni omanfyri). Fyrimyndirnar í Led Zeppelin tulkaðu eisini sangin í velmaktini og høvdu hann enntá við á stórfingnu dupultplátuni Physical Graffiti (1975). Soundgarden góvu sína egnu dupultplátu út í 1994. Hon æt Superunknown, men tá var fløgan vorðin standard ljóðformat og hetta við dupult ella stakplátum hevði ikki longur so nógv at siga. Men í longd, vavi og huglagi er hon ein dupultpláta. Ein ræðuliga góð ein av slagnum skal sigast.
Í 2013 var eg á konsert hjá Soundgarden eitt mánakvøld í Forum í Keypmannahavn. Tað var ein misjøvn uppliving, har vánaligu ljóðumstøðurnar í Forum gjørdu sítt. Bólkurin tóktist heldur ikki ordiliga upplagdur, tó at teir í løtum vístu veruligt format. Tá var eg mintur á dygdirnar og dróg eisini onkrar mentalar parallellir til júst Led Zeppelin. Soundgarden vóru saman við Nirvana, Pearl Jam og Alice in Chains flokkaðir undir grunge rákið úr Seattle, men tá teir vóru uppá sítt besta vóru teir tíðarleysari enn so. Í dag postar Jimmy Page hesi boðini:
RIP Chris Cornell— Jimmy Page (@JimmyPage) May 18, 2017
Incredibly Talented
Incredibly Young
Incredibly Missed. pic.twitter.com/pKNI4tKiXz
'In My Time of Dying' kann slóðast aftur til blues menn sum Blind Willie Johnson og Charley Patton, og gjøgnum árini hava eitt nú Bob Dylan, Led Zeppelin, Martin L. Gore, Alvin Youngblood Hart og 77s gjørt sterkar tulkingar av hesum tíðarleysi sangi. Eg var sjálvur rúnarbundin av sanginum einaferð, og hann kom tí við á mína aðru plátu The Desert Holds A Flower (Tutl, 2009). Fyri meg tekur hann seg út sum ein sálmur fyri tey eksistentielt heimleysu. Niðanfyri havi eg viðfest ein playlista við ymsum útgávum av sanginum.
Ein mikið rámandi og álvarsamur sangur til gerandis, og eg havi ikki orð fyri hvussu rámandi og álvarsamur hann kennist í dag. Hetta gjørdist eitt nýtt kapitul í søguni um 'In My Time of Dying'. Hvil í friði, Chris Cornell.
In my time of dying
ain't gonna cry anymore
all I need for you to do
is to drag my body home
well, well, well,
so I can die easy
well, well, well
Jesus gonna make up my dying bed
Meet me Jesus, meet me
meet me in the middle of the air
if my wings should fail me lord
won't you meet me with another pair
so I can die easy
well, well, well
so I can die easy
well, well, well
Jesus gonna make up my dying bed


text:
Johnny í Grótinum, kringvarpsstjóri 08.02.2018 (12:12)
Rættleiðing: Ikki í tænastu hjá Eik
Farna vikuskifti hevði Sosialurin enn eina ógvusliga forsíðusøgu um KvF. Á forsíðuni borðreiddi Barbara Holm, blaðstjóri, við eini serstakliga grovari ákæru ímóti mær: “Johnny gjørdi tænastur fyri Eik”. Trupulleikin er bert, at hetta er ósatt. Eg havi ikki gjørt tænastur fyri Eik.
Yvirskriftin er tí villeiðandi og ikki í samsvar við innihaldið. Inni í blaðnum framgongur, at yvirskriftin á forsíðuni stavar frá eini meining í eini klagu, men forsíðan vísir ikki á heimildina, og er tað í andsøgn við leiðreglurnar um góðan fjølmiðlasið. Eisini er tað í andsøgn við leiðreglurnar, at ein viðmerking verður borðin fram sum staðfest fakta.
Yvirfyri kringvarpsstýrinum havi eg við eini frágreiðing afturvíst ákæruni í umrøddu klagu. Stýrið hevur tikið frágreiðingina til eftirtektar og avgreitt klaguna mótvegis journalistunum. Mentamálaráðið hevur avvíst klaguna vísandi til leiðslurætt stýrisins. Hetta veit Sosialurin fullvæl av, tá tey allíkavæl velja at skriva forsíðuyvirskriftina, sum kann vera skaðandi fyri meg persónliga og fyri stovnin.
Nú øll kiosk vitjandi farna vikuskifti fingu eina skeiva sannføring um mín persón frá Sosialinum, vil eg heita á Barbaru Holm, blaðstjóra, um eisini at koma við eini rættleiðing á sama stað. Tí eg hvørki havi verið ella eri í tænastu hjá Eik. Tað kann ljóða háfloygt, men sum kringvarpsstjóri eri eg í fólksins tænastu.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Brúktur bilstólur
Livitíðin hjá einum bilstóli er uml. 10 ár.
Brúktur bilstólur
Keypir tú ein brúktan bilstól, er týdningarmikið at kanna eftir, um stólurin er heilur. Tak klæðið av stólinum og hygg eftir skaðum á plastlutir og belti. Eru rivur ella tekin um slit, skal bilstólurin koyrast burtur. Kanna eisini, um bilstólurin hevur røttu góðkenningina.
Kanna framleiðsludag
Framleiðsludagurin hjá bilstólinum sæst á einum klistrimerki ella stempli í neðra á bilstólinum. Á eldri bilstólum er ofta einki frámerki við framleiðsludegi, tí tað hevur ikki altíð verið lógarkrav.
Minst til nýtsluvegleiðingina
Keypir tú ein brúktan bilstól, eigur tú at tryggja tær at fáa nýtsluvegleiðingina við, so tú kanst festa stólin á rættan hátt.
Bilstólur í ferðsluóhappi
Hevur ein bilstólur verið í einum ferðsluóhappi, eigur hann at verða koyrdur burtur, eisini hóast eingin sjónligur skaði er á bilstólinum.